Endnu en nordmand, der sættes i forbindelse med hashsagen fra Ålbæk hvor flere personer forsøgte at smugle 250 kilo hash til Norge fra Danmark, er blevet varetægtsfængslet ved et grundlovsforhør i Hjørring. Dermed sidder nu fire personer bag tremmer mens en femte stadig eftersøges. Den 45-årige er blevet varetægtsfænglset indtil 1. juli ligesom de de øvrige fængslede i sagen, og der kan således ske en samlet forlængelse af varetægtsfængslingerne til den tid. Grundlovsforhøret foregik bag lukkede døre trods pressens protester. Argumentet fra anklageren var at dørene burde lukkes af hensyn til den videre efterforskning, og det var dommeren altså enig i. Sagen udspringer fra januar i år hvor de norske smuglere blev mødt af dansk politi, da de i en motorbåd anlagde Ålbæk Havn. Her kom det til en skudveksling mellem smuglere og politiet og en af de formodede smuglere blev dræbt. En betjent blev også skudt under aktionen.

Referat:
Den seneste anholdte i hashsagen fra Ålbæk er blevet fængslet til 1. juli.